burgasdotpro/wikipedia huggingface dataset:
Kotúčová brzda

Kotúčová brzda je druh brzdy. Princíp brzdenia pomocou kotúčovej brzdy spočíva v spotrebovaní kinetickej (pohybovej) energie otáčajúceho sa kotúča na teplo, pomocou trecích segmentov a prítlačného mechanizmu.
Konštrukcia.
Skladá sa z brzdného kotúča, ktorý je spojený s pohyblivou časťou stroja a trecích segmentov pritláčaných ku povrchu kotúča brzdnými čeľusťami - hydraulickým piestom, alebo mechanickou pákou.
Brzdný kotúč.
je mechanicky spojený s brzdeným strojom. Pohybová energia brzdeného stroja sa teda prenáša na brzdný kotúč, ktorý ju pomocou segmentov premení na teplo. Teplo je odvádzané okolitým prúdiacim vzduchom. Kotúč je obvykle vyrobený z ocele, niekedy obsahuje otvory pre zväčšenie chladiacej plochy. Kotúč sa niekedy vyrába aj s vnútorným chladením (ventilovaný kotúč). Kotúč môže mať rôzne rozmery, pričom platí čím väčší priemer, tým väčší brzdný moment a menšia potrebná trecia sila. Vo vysokovýkonných strojoch sa ako materiál na kotúč používa kompozit (napr. z aramidových, alebo uhlíkových vlákien) alebo keramika.
Brzdná čeľusť.
je pre zvýšenie účinnosti protismerná, čiže prítlačné sily pôsobia proti sebe. čeľuste teda brzdný kotúč zovrú medzi seba. Trecia plocha je obvykle výmenná (kvôli opotrebovaniu v prevádzke). Výmenné trecie elementy nazývame brzdné segmenty alebo brzdné doštičky. V čeľustiach sa nachádza zdroj brzdnej sily - obvykle hydraulický, alebo vzduchový piest (jeden, alebo viacero), prípadne pohybová prítlačná skrutka, alebo jednoduchá prítlačná páka.
Brzdný segment.
je tvorený nosnou plochou na ktorej je nanesená trecia vrstva. Trecia vrstva je obvykle tvorená kompozitným materiálom so špeciálnymi vlastnosťami. Tento materiál musí vynikať stálosťou brzdných účinkov za všetkých prevádzkových teplôt. Na minimum musí byť obmedzený tzv. „fading“ (vädnutie brzdy - zmena koeficientu trenia vplyvom teploty). Materiál musí mať pomerne vysoký koeficient trenia, nízku stlačiteľnosť a deformovateľnosť, nízku teplotnú vodivosť (minimálny prenos tepla od kotúča ku čeľusti a tým ku brzdovej kvapaline), dlhú životnosť, oter nesmie byť zdraviu škodlivý a zaťažovať životné prostredie.
Použitie.
Kotúčová brzda sa najčastejšie používa v automobilovom priemysle ako predná (niekedy aj zadná) hlavná brzda automobilu, motocykla a pod. Často je používaná v bicykloch. Používa sa tiež na brzdenie elektromotorov. Viacnásobné kotúčové brzdy sa používajú v lokomotívach vlakov.
Kotúčové brzdy sú oproti bubnovým brzdám ľahšie, výkonnejšie a lepšie sa chladia. Kotúčová brzda môže byť vybavená systémom ABS. Nevýhodou je vyššia cena, vyššia náchylnosť na poruchy (hydraulický mechanizmus, vpadnuté nečistoty, vysoké teploty ...) a zložitejšia integrácia s núdzovou (parkovacou) brzdou, preto sa používajú (väčšinou) iba v prednej náprave automobilu.
Sociálna sieť

Sociálna sieť môže byť:
Čerpuk

Čerpuk je názov skupiny dvoch troskových kužeľov ("Severnyj Čerpuk" a "Južnyj Čerpuk"), nachádzajúcich sa na polostrove Kamčatka, juhozápadne od Ičinskej sopky ( Severnyj Čerpuk a Južnyj Čerpuk). Komplex je tvorený prevažne bazaltovými horninami a pôvodne bol zaradený ako satelitné kužeľe Ičinskej sopky, no novšie geochemické rozbory dokazujú, že ide o nezávislý vulkanizmus. Vek oboch troskových kužeľov sa odhaduje na raný holocén.
Čiernohorčina

Čiernohorčina (čiernohor. crnogorski jezik) je slovanský jazyk, ktorý sa predovšetkým používa v Čiernej Hore a v niektorých častiach Srbska. Po osamostatnení Čiernej Hory bol jazyk v roku 2007 v ústave vyhlásený za úradný jazyk Čiernej Hory a v júli 2009 vyšla jeho kodifikácia (vrátane písma mierne odlišného od srbského).
Ako súčasť srbo-chorvátčiny.
Čiernohorčina bola chápaná ako spisovná varieta srbochorvátskeho jazyka používaná Čiernohorcami.
Ičinskaja sopka

Ičinskaja sopka je masívny, vysoký stratovulkán, nachádzajúci sa v západnej vulkanickej zóne polostrova Kamčatka. Masív sopky má objem cez , čo je, čo sa týka objemu, jedna z najväčších sopiek Kamčatky. Vrchol prevažne andezitového vulkánu tvorí kaldera s rozmermi 3 × , ktorá je pokrytá trvalým ľadom a nachádzajú sa v nej dva lávové dómy z postkalderového štádia vulkanizmu. Okraje kaldery lemuje ďalších dvanásť dómov dacitového až ryolitového zloženia. Vek vulkánu sa odhaduje na pleistocén až holocén, najväčšia erupcia sa odohrala pred cca 7 400 rokmi – objem vyvrhnutej lávy bol cez a objem tefry viac ako . Posledná erupcia sa odohrala v roku 1740, v súčasnosti sú jediným prejavom aktivity fumaroly v kaldere.
Konvertibilná marka

Konvertibilná marka alebo bosnianskohercegovinská marka (srb./chorv./bos. "konvertibilna marka", cyrilikou "конвертибилна марка") je oficiálna mena Bosny a Hercegoviny. Jej ISO 4217 kód je BAM. Jednu marku tvorí 100 fenigov (feniga). Zavedená bola v roku 1998 medzinárodnou správou OSN potom, ako sa miestni bosnianski, srbskí a chorvátski predstavitelia neboli schopní dohodnúť na jednotnej štátnej mene. Už od svojho vzniku bola pevne viazaná na hodnotu nemeckej marky v pomere 1:1. Po zániku nemeckej marky je pevne viazaná na euro v kurze 1 EUR = 1,95583 BAM, 1 BAM = 0,51129 EUR.
Mince: 10, 20, 50 fenikov, 1, 2, 5 mariek
Bankovky: 5, 10, 20, 50, 100, 200 mariek
Prechodová oblasť

Prechodová oblasť je tenká a nepravidelná vrstva slnečnej atmosféry, ktorá oddeľuje horúcu korónu od chladnejšej fotosféry. Teplota sa tu náhle mení z 20 000 K (na hranici s chromosférou) na 1 milión K (na hranici s korónou). Táto vrstva sa skúma hlavne v ďalekej ultrafialovej časti spektra. 
Z pozorovaní vyplýva, že prechodová vrstva je skôr obálkou okolo nehomogenít ako sú napr. spikuly, ako súvislou vrstvou. Nad slnečnými škvrnami má nižšiu hustotu. Jej priemerná výška nad pokojnými oblasťami Slnka je okolo plus mínus . Jej hrúbku nemožno ľahko určiť, pretože závisí od priemernej rozlišovacej schopnosti. Pri pozorovaní v teplotách 3x104 až 3x105 dostávame hrúbku okolo , pre teploty 2x105 až 106 je to okolo . 
Prechodovú oblasť formuje teplo, ktoré "preteká" z koróny do chladnejšej chromosféry ležiacej pod ňou. Odpoveď na otázku, prečo je chromosféra, ktorá sa nachádza bližšie k stredu Slnka chladnejšia ako koróna nachádzajúca sa ďalej od stredu Slnka doteraz nepoznáme.
Rožteky

Rožteky () sú pravdepodobne najstaršie a najprimitívnejšie oddelenie suchozemských rastlín, ktoré priamo nadväzuje na riasových predkov. Patria do vývojovej vetvy machorasty.
Pôvodne bol tento taxón považovaný za triedu, alebo bol zaradený k pečeňovkám. V každej bunke (okrem jediného tropického rodu "Megaceros") je prítomný len jeden chloroplast s jediným pyrenoidom, podobne ako u rias. Ich telom je stielka. Rovnako ako u ostatných machorastov sa v ich životnom cykle striedajú pohlavná generácia (gametofyt) s nepohlavnou generáciou (sporofyt). Tento cyklus nazývame rodozmena. Samčie pohlavné orgány gametangiá vznikajú exogénne a potom sa vnárajú do stielky. Samičie zase vznikajú endogénne. Celkovo je známych viac ako 100 druhov v 6 (prípadne až 12) rodoch a sú rozšírené po celom svete.
Stavba tela.
Majú lupeňovitú alebo ružicovitú stielku podobnú stielkam niektorých pečeňoviek. Prvoklík je u nich silne redukovaný. Na spodnej, resp. vrchnej strane gametoforu sa môžu nachádzať primitívne prieduchy. Gametofor niekedy obsahuje dutinky, ktoré sú vyplnené slizom a vo vnútri ktorých sa nahcádzajú sinice rodu Nostoc. 
Pohlavná generácia (sporofyt) má stielku tvorenú nohou a výtrusnicou. V mladosti je sporofyt chránený obalom, ktorý vzniká na gametofore. Rastom sa tento obal postupne trhá a na báze zostáva ako valcovitá štruktúra. Vo vnútri výtrusnice sa nachádza stredový stĺpik (columela), vzácnejšie je redukovaný alebo úplne chýba. Stena výstrusnice obsahuje asimilačné pletivo, takže je schopná fotosyntézy a sporofyt je tak do určitej miery nezávislý od gametofytu. Niekedy sa na stene výtrusnice nachádzajú aj pravé prieduchy.
Výtrusnica dozrieva postupne a po dozretí obyčajne puká na dve chlopne.
Malyj Pajalpan

Malyj Pajalpan je v súčasnosti neaktívny štítový vulkán, nachádzajúci sa na polostrove Kamčatka, asi 20 km severovýchodne od masívu Ičinskej sopky. V stavbe vulkánu prevládajú bazaltové až bazaltovo-andezitové horniny, jeho vek sa odhaduje na neskorý kvartér. Z holocénu nie je doložená žiadna aktivita.
Boľšoj Pajalpan

Boľšoj Pajalpan () je v súčasnosti neaktívny štítový vulkán, nachádzajúci sa v južnej časit pohoria Stredokamčatský chrbát v západnej časti polostrova Kamčatka, asi 20 km severne od masívu Ičinskej sopky a 8 km severozápadne od Malého Pajalpana. Vek vulkánu sa odhaduje na neskorý pleistocén, no na severozápadnom a juhovýchodnom svahu sa nachádza niekoľko lávových prúdov holocénneho veku. V historickej dobe nie je žiaden záznam o erupciii vulkánu.
Technický death metal

Technický death metal je podžáner death metalu. Vznik sa datuje na začiatok 90. rokov. Tento žáner pochádza z thrash metalu (stará Metallica, Slayer a Coroner), technického a progresívneho rocku (Rush), "old school" death metalu ( raná tvorba Death a Morbid Angelu, tvorba Possessed) a je ovplyvnený progresívnymi, technickými a virtuóznymi tendenciami z džezu ale aj z klasickej hudby. Základy tohto subžánru položili kapely ako Atheist, Death, Nocturnus, Gorguts, Demilich a Immolation.
Najpodobnejší hudobným vzhľadom na technický death metal je progresívny death metal.
Ploskij (1 236 m n. m.)

Ploskij je menší, vysoký, v súčasnosti neaktívny štítový vulkán, nachádzajúci sa na polostrove Kamčatka, na juhovýchodnom okraji pohoria Stredokamčatský chrbát. Sopka leží asi juhovýchodne od masívu Ičinskej sopky neďaleko južných brehov rieky Boľšaja Kimitina. Jej masív je budovaný prevažne bazaltovými horninami. Vek vzniku vulkánu, ako aj vek poslednej erupcie nie je známy, no posledná aktivita sa odhaduje na holocén.
Zoznam českých hudobných skupín

Obsah.
Tento abecedne zoradený zoznam obsahuje základné informácie o českých hudobných skupinách a to bez ohľadu na to, či pre danú skupinu existuje samostatný článok alebo nie je vytvorený. Vzhľadom na rozsiahlosť českej hudobnej scény nie je zoznam ešte úplný. Ak máte nejaké overené poznatky, alebo informácie o niektorom mene, ktoré tu chýba môžete ho doplniť.
"Hore"
A.
"Hore"
B.
"Hore"
C.
"Hore"
D.
"Hore"
E.
"Hore"
F.
"Hore"
G.
"Hore"
H.
"Hore"
CH.
"Hore"
I.
"Hore"
J.
"Hore"
K.
"Hore"
L.
"Nahoru"
M.
"Hore"
N.
"Hore"
O.
"Hore"
P.
"Hore"
R.
"Hore"
S.
"Hore"
T.
"Hore"
U.
"Hore"
V.
"Hore"
W.
"Hore"
X.
"Hore"
Y.
"Hore"
Z.
"Hore"
Alexej Alexejevič Prokurorov

Alexej Alexejevič Prokurorov (po rus.: Алексе́й Алексе́евич Прокуро́ров; * 25. marec 1964, Mišino, Rusko – † 10. október 2008, Vladimír) bol ruský bežec na lyžiach, dvojnásobný medailista z Olympijských hier.
Alexej získal jednu zlatú a jednu striebornú. Obe medaily na Zimných olympijských hrách 1988 v Calgary v disciplíne na 30 kilometrov voľnou technikou. Na tejto olympiáde a v roku 2002 bol vlajkonosičom svojej krajiny.
Zomrel 10. októbra 2008. Keď prechádzal cez cestu, zrazil ho motorovým vozidlom podnapitý vodič. Na mieste bol mŕtvy.
Zdroj.
Achtang

Achtang je v súčasnosti neaktívny štítový vulkán, nachádzajúci sa na polostrove Kamčatka, na južnom konci pohoria Stredokamčatský chrbát medzi riekami Boľšaja Kimitina a Kozyrevka. Masív 1 956 m vysokej vulkánu je tvorený prevažne bazaltami a jeho vznik sa datuje na neskorý pleistocén. Juhozápadne od úpätia sopky sa tiahne reťaz troskových kužeľov, ktorá je zdrojom mladých lávových prúdov. Vek poslednej erupcie nie je známy, no odhaduje sa na holocén.
Zoznam biologických článkov/Š

Tento index bol automaticky vygenerovaný podľa tejto . Obsahuje 100 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ša.
Šabliarka modronoháŠabľozubecŠafranŠafran siatyŠafran spišskýŠakalŠakal zlatýŠalát siatyŠalvia aztéckaŠalvia azúrováŠalvia lekárskaŠalvia lepkaváŠalvia muškátováŠalvia ohniváŠalvia pomúčenáŠalvia včeliaŠalvia zázračná
še.
ŠebeňŠesťlúčovkyŠesťnôžkyŠešuľaŠešuľka
ši.
ŠibernáŠidielkaŠidláŠimonka (národná prírodná rezervácia)ŠimpanzŠimpanz bonoboŠimpanz učenlivýŠirakami-SančiŠišila bocianovitá
šk.
Škľabky (Anodontinae)Škorec obyčajnýŠkoricaŠkoricovník cejlónskyŠkovránik stromovýŠkovránka krátkoprstáŠkovránok poľnýŠkrečkorodéŠkrečok džungarskýŠkrečok RoborovskéhoŠkrečok zlatýŠkriekavecŠkriekavec zlovestnýŠkrobŠkumpa vlasatá
šľ.
Šľacha
šo.
Šok (medicína)ŠošovicaŠošovica jedlá
šó.
Šórea mohutná
šp.
Španielska chrípkaŠpecifická diferenciaŠpenát siatyŠpirálovceŠportová kynológia
št.
ŠtebotŠtedrecŠtedrec ovisnutýŠtefan Ambrózy-MigazziŠtefan BolkayŠtefan CsibaŠtefan Ladislav EndlicherŠtefan NécseyŠtefan RokosŠtefan ŠtefíkŠtefan TruchlýŠteklenieŠtetinatoústkyŠtěpán (prírodná rezervácia)Štiav (Rumex)Štiav lúčnyŠtikútkaŠtíhlicovitéŠtítohlavovceŠtítovceŠtítovec jarnýŠtrbinovky (pásomnice)Štrkáč texaskýŠtvorhrankyŠtvornožceŠtvorpľúcneŠtvorrukéŠtvorzubcovitéŠtvoržiabrovce
šť.
ŠťukaŠťuka severnáŠťúr obrovskýŠťúrovkyŠťúry
šu.
Šujské rašeliniskoŠupina (ryby)ŠupinavceŠupinavcovitéŠupinavec čínskyŠupinavec savanovýŠuška
šú.
Šúr (geomorfologická časť)
šv.
Šváby (hmyz)Švédska modrá kačica
Zoznam biologických článkov/Ť

Tento index bol automaticky vygenerovaný podľa tejto . Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ťa.
ŤavaŤava jednohrbáŤažká myasténiaŤažký kov
Zoznam biologických článkov/Ú

Tento index bol automaticky vygenerovaný podľa tejto . Obsahuje 12 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
úb.
Úbytok ľadu v Arktíde
úh.
Úhor európskyÚhorotvaré
úl.
Úlibická bažantnice
úľ.
Úľanská mokraď
úm.
Úmrtnosť
ún.
Únava organizmu
úp.
Úponková lianaÚpor (prírodná rezervácia)
út.
Úteková vzdialenosť
úz.
Územný systém ekologickej stability
úž.
Úžitková rastlina
Zoznam biologických článkov/W

Tento index bol automaticky vygenerovaný podľa tejto . Obsahuje 24 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
wa.
Walter Bradford CannonWalter GilbertWalter Rudolf HessWangari MaathaiováWasabi
we.
WellnhoferiaWendell Meredith StanleyWerner Arber
wi.
Wiener Entomologische MonatschriftWikidruhyWilhelm JohannsenWilliam H. CalvinWilliam Howard SteinWilliam Hunt PainterWilliam Martin (prírodovedec)Witold Niesiołowski
wo.
WolbachiaWolémiaWoodova-Ljungdahlova dráhaWoolungasaurusWorld Flora OnlineWorld Register of Marine Species
wy.
WybutozínWyozín
Zoznam biologických článkov/Y

Tento index bol automaticky vygenerovaný podľa tejto . Obsahuje 11 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ya.
YamaceratopsYangchuanosaurusYaverlandia
ye.
Yersinia pestisYeti
yi.
Yingshanosaurus
yo.
Yohimbín
yu.
YuanmousaurusYucca schidigeraYueosaurusYutyrannus
Ukrajinská hrivna

Ukrajinská hrivna (iné názvy: hrivna, staršie hryvna; ukr. "гривня" – „hryvňa“; IPA [ˈɦrɪu̯nʲɑ]) je zákonné platidlo Ukrajiny. Jej ISO 4217 kód je UAH a označuje sa symbolom ₴. 
Jednu hrivnu tvorí 100 kopejok (ukr. "копійка" – „kopijka“). Názov hrivna mala už mena Kyjevskej Rusi v 11. storočí.
Mince: 5, 10, 25, 50 kopejok, 1 hrivna
Bankovky: 1, 2, 5, 10, 20, 50, 100, 200, 500, 1000 hrivien
Kozyrevskij

Kozyrevskij je neaktívny štítový vulkán, nachádzajúci sa v západnej vulkanickej zóne Kamčatky, asi východne od masívu Ičinskej sopky. V stavbe vulkánu prevládajú bazalty až bazaltické andezity. Južný svah sopky pretína severojužná reťaz troskových kužeľov. Vek poslednej erupcie nie je známy, no odhaduje sa na holocén.
Jan Hřebejk

Jan Hřebejk (* 27. jún 1967, Praha, Česko) je český filmový, televízny a divadelný režisér. Za svoje filmy získal trikrát ocenenie Českého leva ("Horem pádem", "Šakalí léta", "Musíme si pomáhat"). Posledný z nich bol nominovaný na Oscara v kategórii najlepší cudzojazyčný film.
Bieloruský rubeľ

Bieloruský rubeľ (biel. "беларускі рубель") je zákonné platidlo Bieloruska. Názov rubeľ je spoločný s ruskou menou. ISO 4217 kód je BYN. 
V rámci ZSSR používala aj Bieloruská SSR sovietsky rubeľ. Po získaní nezávislosti zaviedlo Bielorusko vlastný rubeľ, ktorý mal kód BYB. V krajine vládla vysoká inflácia a rubeľ sa rýchlo znehodnotil. Preto v roku 2000 prebehla menová reforma, ktorá zamenila 1000 starých rubľov na 1 nový rubeľ; ISO 4217 kód sa zmenil na BYR.
1. júla 2016 prebehla ďalšia menová reforma, ktorá zmenila 10 000 rubľov druhej série za jeden nový. Staré bankovky druhej série ostali v platnosti do 31. decembra 2016. Prvýkrát v histórií samostatného Bieloruska boli vydané aj mince.
Mince: 1 kopejka, 2 kopejky, 5 kopejok, 10 kopejok, 20 kopejok, 50 kopejok, 1 rubeľ, 2 ruble.
Bankovky: 5 rubľov, 10 rubľov, 20 rubľov, 50 rubľov, 100 rubľov, 200 rubľov, 500 rubľov.
Srbský dinár

Srbský dinár (srb. "srpski dinar", v cyrilike "cрпски динар") je zákonné platidlo Srbska. Súčasný srbský dinár vychádza z juhoslovanského dinára. Srbská provincia Kosovo, ktorá je pod správou OSN, používa ako svoju menu euro. 
Jeden dinár sa delí na 100 para. ISO 4217 kód dinára je RSD. Názov dinár má srbská mena spoločný s niekoľkými menami štátov, ktoré boli v minulosti súčasťou Osmanskej ríše.
Macedónsky denár

Macedónsky denár (mac. "mакедонски денар") je zákonné platidlo Severného Macedónska. Jeho ISO 4217 kód je MKD. Jedna stotina dinára sa nazýva 1 deni, ale majú takú nízku hodnotu, že posledná minca o hodnotě 50 deni bola zrušená k 31.12.2012.
Mince: 1, 2, 5, 10, 50 Denarov
Bankovky: 10, 50, 100, 200, 500, 1 000, 2000, 5 000 Denarov
Aktuálný kurz (17.12.2021): 61,6938 denárov/€1
Joshua Jackson

Joshua Carter Jackson (11. jún 1978, Vancouver, Britská Kolumbia, Kanada) je kanadsko-americký herec. Objavil sa v televíznych a filmových úlohách a známy je rolou Paceyho Wittera v televíznom seriáli "Dawsonov svet" a Charlieho Conwaya v trilógii "Šampióni".
Bioenergia

Bioenergia je obnoviteľná energia, ktorá vzniká uvoľnením chemickej energie zo surovín biologického pôvodu. Tieto zdroje energie sa označujú ako biopalivá a sú vyrábané z biomasy.
Iné významy.
V liečiteľstve je ako bioenergia označovaná energia živých organizmov, ktorá vytvára ich energetické pole označované ako aura.
Briketa

Briketa je mechanicky zhutnený drobný horľavý materiál, ten môže mať formu valca v rôznom priemere, ale môže ísť aj o oválny tvar, guľovité teleso, kváder či kocku. Tvar brikety je pre účely spaľovania fakticky nepodstatný. Obvykle bývajú takto zlisované horľavé materiály ako je uhoľný prach alebo biomasa.
Brikety slúžia ako tuhé palivo a spaľujú sa obvykle v kachliach či v kotolniach. Brikety z biomasy sa stávajú populárnym ekologickým palivom.
Lapačka (rukavica)

Lapačka alebo lapacia rukavica je v športe rukavica určená na lapanie (chytanie) letiacich alebo padajúcich loptičiek či pukov jednou ľudskou rukou v ľadovom hokeji, bejzbale, softbale a podobne. 
Ľadový hokej.
Lapačkou nazývame rukavicu brankára v ľadovom hokeji, v ktorej nedrží brankársku hokejku. Rukavica je špeciálne prispôsobená na chytanie pukov tým, že medzera medzi palcom a ukazovákom rukavice je pás dnes už syntetického materiálu, ktorý je opletený pevným preväzom v koši; do neho možno puk lapiť.
ČT sport

ČT sport (v rokoch 20062008: ČT4 Sport, v rokoch 20082012: ČT4) je športový televízny program verejnoprávnej Českej televízie. Bol spustený 10. februára 2006 a ponúka svojim divákom prenosy zo športu. Prvým veľkým projektom bola olympiáda v Turíne 2006, ktorú vysielal aj program ČT2.
FA Premier League 2004/2005

FA Premier League 2004/05 bol trinásty ročník anglickej Premier League od jej vzniku v roku 1992. Sezóna začala 14. augusta 2004 a skončila 15. mája 2005. V sezóne 2004/05 najvyššiu anglickú ligu vyhrala Chelsea. Zostúpili tímy Crystal Palace, Norwich City a Southampton F.C..
Prvá čínsko-japonská vojna

Prvá čínsko-japonská vojna (1894 – 1895) bolo konflikt medzi čínskou dynastiou Čching a japonskou dynastiou Meidži o nadvládu nad územím Kórejského polostrova. Konflikt skončil veľkou prehrou Číny, ktorá stratila nielen svoj vplyv v Kórei, ale tiež Taiwan a postavenie prvej ázijskej veľmoci, ktoré prevzalo Japonsko. Vojna nepriamo položila základ rusko-japonskej vojny. Ruské impérium totiž nielenže využilo oslabenie Číny a čínsko-japonskú vojnu k ovládnutiu časti Mandžuska, ale dokonca i k tomu, aby s podporou Francúzska a Nemecka prinútilo Japonsko, aby mu predali Port Arthur, ktorý mu Čína v mierovej zmluve dala.
John Noble

John Noble (* 20. august 1948, Port Pirie, Austrália) je austrálsky filmový a televízny herec a režisér viac ako 80 divadelných hier.
Účinkoval v austrálskom televíznom seriáli z lekárskeho prostredia "All Saints", či v akčnom krimifilme "Zbesilý útek" (2006), známejší je však vďaka úlohe "Denethora" vo filme Pán prsteňov: Návrat kráľa. V americkom televíznom seriáli "24" si v šiestej sérii zahral ruského konzula Anatilyho Markova.
V televíznom seriáli "Fringe" stvárňuje mentálne nestáleho vedca Dr. Waltera Bishopa.
Pohár Intertoto 2001

V pohári Intertoto 2001 zvíťazili a zároveň postúpili do pohára UEFA tri tímy Aston Villa FC, Paris Saint-Germain FC a Troyes AC.
Conn Smythe Trophy

Conn Smythe Trophy je ocenenie udeľované od roku 1965 najužitočnejšiemu hráčovi play-off NHL.
História.
K ucteniu zásluh svojho bývalého trénera, manažéra, prezidenta a spolumajiteľa venoval v roku 1964 klub Toronto Maple Leafs trofej nazývanú jeho menom – Conn Smythe Trophy.
Trofej sa stala akousi obdobou Hart Trophy, ale najužitočnejší hráč je v nej hodnotený iba na základe výkonov v play-off. O udelení tejto trofeje rozhodujú reportéri NHL, ktorí cenu predávajú hneď po ukončení posledného finálového zápasu Stanley Cupu.
… ako predtým

... ako predtým je jedenásty štúdiový album slovenskej rockovej skupiny Gladiator, ktorý v roku 2007 vydalo hudobné vydavateľstvo Sony Music. Na tomto albume začala skupina pracovať hneď po vydaní predošlého albumu "Mesto". Ako hosťujúci hráči na ňom okrem iných účinkujú gitarový virtuóz Henry Tóth a spevák skupiny Ears Filip Orator. Prvým singlom z tohto albumu bola jeho titulná skladba „Ako predtým“, ktorá ako jediná vznikla už dva roky pred nahrávaním albumu.
Cesta II. triedy 502 (Slovensko)

Cesta II. triedy číslo 502 je cesta II. triedy na Slovensku, ktorá vedie z Bratislavy do Vrbového. Cesta poskytuje hlavné spojenie miest a obcí na východnej strane Malých Karpát (Svätý Jur, Pezinok, Modra, Limbach) s Bratislavou. Na svojej trase sa križuje s cestou I/51 v Trstíne. Jej celková dĺžka je 78,824 km.
Úseky prechádzajúce Bratislavou spravuje Magistrát hl. mesta SR Bratislavy, od Bratislavy až po hranicu medzi Doľanmi a Dolnými Orešanmi Regionálne cesty Bratislava a od Dolných Orešian až do Vrbového Správa a údržba ciest Trnavského samosprávneho kraja.
Priebeh.
Cestná komunikácia začína v Bratislave na Račianskom mýte, kde sa zároveň križuje s II/572. V Bratislave pokračuje ďalej po Račianskej, Žitnej a Púchovskej. V Bratislave v Rači sa križuje s III/1015. Potom opúšťa Bratislavu a prechádza cez Svätý Jur do Pezinka, kde sa križuje s III/1083, III/1085, II/503 a III/1086. Následne pokračuje do Modry, kde sa križuje s III/1046, III/1093, II/504 a s III/1087. II/502 opúšťa Modru, križuje sa s III/1088, prechádza Častou (III/1092 a III/1089), pokračuje križovatkou s III/1090 a vchádza do Dolian, kde križuje III/1295 . Ďalej prechádza Dolnými (III/1298) a Hornými Orešanmi (III/1297) a následne opúsťa Horné Orešany . Naleduje križovatka s III/1290. II/502 potom prechádza cez Smolenice, kde sa križuje s III/1290 ,s III/1277, mimo obce s III/1092, a v Trstíne sa križuje s I/51. S cestou I/51 ide v peáži .Po chvíli sa od nej odpája . Ďalej pokračuje križovatkami s III/1299, III/1275 a III/051024, obcou Dechtice (II/560), Chtelincou (III/1265), križovatkami s III/1255 a III/1256 a končí vo Vrbovom križovatkou s II/499.
Obchvat Pezinka.
V osemdesiatych rokoch bol kvôli už neúnosnej vysokej kamiónovej preprave cez stred intravilánu mesta Pezinok vybudovaný východný obchvat v dĺžke 1,716 km. Pôvodne cesta II/502 viedla cez centrum mesta ulicou M. R. Štefánika a Trnavskou ulicou. Súčasťou stavby bolo vybudovanie mimoúrovňovej križovatky s cestou II/503 pred obcou Vinosady s tromi vetvami a úrovňovej križovatky s tou istou cestou rovnako s tromi vetvami južnejšie. Opustené úseky cesty II/502 v intraviláne boli vyradené zo siete cestných komunikácií a zaradené do siete miestnych komunikácií mesta Pezinok.
The Velvet Underground

The Velvet Underground bola americká rocková skupina aktívna hlavne v rokoch 1965 až 1973. V rôznych kombináciách kapela pôsobila aj počas 90. rokov 20. storočia (1990, 1992 - 1994, 1996). Jej najznámejšími členmi boli Lou Reed a John Cale. Názov skupiny pochádza z titulu brožovanej knižočky, zaoberajúcej sa témou výskytu sexuálnych porúch v USA, ktorú v roku 1963 vydal novinár Michael Leigh. Napriek tomu, že táto skupina nepatrí medzi významné komerčné úspechy hudobného priemyslu, je často citovaná hudobnou kritikou a je jedna z tých, ktoré významne ovplyvnili hudobnú tvorbu svojej éry. Hudobný teoretik Brian Eno vyhlásil, že ich prvé nahrávky si kúpilo iba niekoľko tisíc ľudí, ale skoro každý z nich si neskôr založil vlastnú skupinu. Tento výrok je síce do určitej miery prehnaný, poukazuje však na silu hudobného vplyvu Velvet Underground a kultový charakter ich päťročnej existencie. Velvet Underground bola jednou z prvých rock and rollových skupín, ktorá experimentovala s hudobnou formou a používala avantgardné prvky. Skupina je označovaná za zakladateľa anti-popu, ich "hrubý" štýl neskôr ovplyvnil napríklad aj punk, noise rock alebo alternatívnu hudbu. Texty Lou Reeda svojim obsahom posunuli rockovú hudbu na novú úroveň. V roku 1996 - rok po smrti Sterlinga Morrisona - bola skupina uvedená do Rokenrolovej siene slávy.
Jedným z významných bodov ich hudobnej kariéry bola spolupráca s Andy Warholom, pre ktorého sa v rokoch 1966 až 1967 stala jedným z rozhodujúcich prvkov hudobná produkcia skupiny The Velvet Underground v umeleckom multimediálnom projekte nazvanom Exploding Plastic Inevitable, produkovanom vo Warholovej newyorskej „továrni“ na umenie, nazvanej „The Factory“. Warhol spolu s Paulom Morrisseyom sa v tejto dobe stali manažérmi skupiny, ku ktorej priviedli jednu z tzv. "Warholových Superstar", speváčku-skladateľku, modelku, herečku a hráčku na klávesy nemeckého pôvodu, Christu Päffgen (známu pod pseudonymom Nico). V roku 1966 sa Andy Warhol stal aj producentom ich debutového albumu "The Velvet Underground &amp; Nico", ku ktorému navrhol aj grafický dizajn obalu. Jeho producentský podiel na jeho výrobe bol založený iba na úhrade poplatkov za čas strávený v nahrávacom štúdiu. Po vydaní tohto albumu začalo dochádzať k nezhodám medzi ním a vtedajším lídrom kapely Lou Reedom, ktoré neskôr vyústili k ukončeniu umeleckej spolupráce.
Louis Alexandre Berthier

Louis-Alexandre Berthier, princ a vojvoda z Neuchatelu a Valengina, knieža z Wagramu (* 20. november 1753, Versailles, Francúzsko – † 1. jún 1815 Bamberg, Nemecko) bol francúzsky vojvodca z obdobia napoleonských vojen.
Životopis.
Pochádzal zo šľachtickej rodiny. Otec bol zememerač, kartograf a architekt. Svojmu synovi zabezpečil vzdelanie v tomto smere, lenže Berthier sa vždy zaujímal viac o kariéru v armáde. So svojou prvou jednotkou sa dostal do Ameriky, kde v ňom jeho nadriadení našli talent pre štábnu prácu. Po návrate z Ameriky odišiel študovať organizáciu vojska do Pruska a Rakúska. Postavil sa proti revolúcii. Stal sa veliteľom národnej gardy vo Versailles. Vo funkcii sa mu podarilo zachrániť niekoľko príslušníkov kráľovskej rodiny.
Po vyhlásení vojny Rakúsku sa stal náčelníkom štábu v armáde maršala Lucknera. Za úspechy v boji proti povstalcom vo Vendeé dostal hodnosť brigádneho generála. Pre svoju rojalistickú minulosť sa však musel utiahnuť do ústrania.
Do služby sa vrátil až po páde teroru, keď si ho generál talianskej armády Kellerman vyžiadal ako veliteľa štábu. V roku 1796 sa stal veliteľom armády generál Bonaparte. Odvtedy sa Berthier zúčastnil na všetkých Napoleonových ťaženiach. Zúčastnil sa egyptskej výpravy, brumairového prevratu. Za konzulátu sa stal ministrom vojny. Po vyhlásení cisárstva sa stal maršalom. Často plnil diplomatické úlohy.
Po Napoleonovej abdikácii sa dal do služieb Ľudovíta XVIII. V období, známom ako "Sto dní", sa snažil dostať k Napoleonovi, čo mu však bolo znemožnené. 1. mája 1815 Berthier za nevyjasnených okolností vypadol z balkóna vo svojom zámku v Bambergu a bol na mieste mŕtvy. Nie je isté, či išlo o samovraždu, vraždu, alebo len o nešťastnú náhodu.
Žila (geológia)

Žila je v geológii doskovité teleso vyplnené kryštálmi jedného alebo viacerých druhov minerálov, najčastejšie sú magmatického alebo hydrotermálneho pôvodu. Žila je vždy mladšia ako okolité horniny, ktoré pretína. Magmatické žily vznikajú v dôsledku prieniku hypoabysálnych magmatických hornín ako sú napr. pegmatity alebo aplity. Žily hydrotermálneho pôvodu môžu byť veľmi rôznorodé, ak obsahujú akumulácie rudných alebo iných cenných minerálov či prvkov, môžu nadobudnúť značný ekonomický význam. Výplň žily sa do nej môže dostať rýchlym procesom – injekciou pri rozrušení horniny v okolí zdroja magmy, ale pomalým prienikom hydrotermálnych fluíd. Minerály v žilách rastú smerom do prázdneho priestoru najčastejšie kolmo na jej plochu. Žily majú veľký význam pri určovaní relatívneho veku horninových telies, pretože vznikajú neskôr než horniny, ktoré prerážajú. Tento jednoduchý poznatok je bežne využívaným v stratigrafii a označuje sa ako princíp prerážania.
Okolo žíl sa môžu nachádzať oblasti postihnuté kontaktnou metamorfózou. V niektorých prípadoch môže pri regionálnej metamorfóze dochádzať v horninách ku vzniku tenzných fraktúr alebo šošovkovitých otvorov rovnobežných s metamorfnou foliáciou, do ktorých môžu preniknúť migrujúce fluidá, čím vznikajú tzv. synmetamorfné žily alpského typu, ktoré sú vyplnené minerálmi odpovedajúcimi zloženiu okolitých hornín. Oblasť preniknutá sústavou menších žíl, tvoriacich komplikované teleso sa v ložiskovej geológii označuje ako žilník (angl. stockwork).
Geometrické vlastnosti žíl.
Všeobecne sa rozoznávajú dva typy žíl:
Podľa detailných morfologických znakov sa rozlišujú:
Hraničná plocha medzi žilou a okolitou horninou sa označuje "salband". Krátka žilka odbiehajúca od žily do okolitých hornín sa označuje "apofýza". 
Pravá hrúbka žily je kolmá vzdialenosť medzi jej okrajmi. Ak žila na povrch nepreniká presne kolmo, čo je najčastejší prípad, môže byť jej hrúbka interpretovaná nesprávne. Vzdialenosť okrajov takejto žily sa označuje ako nepravá hrúbka. Pre určenie pravej hrúbky je potrebné poznať jej sklon.
Žilná mineralizácia.
Žily sú miestami zvýšeného výskytu nerastných surovín a vzácnych minerálov, alebo prvkov, ktoré sa hromadia priamo v nich, alebo v ich bezprostrednom okolí. Žily sa niekedy nachádzajú v typických štruktúrach ako napríklad v osových častiach vrás, čo sa často využíva napr. pri prospekcii zlata.
Žily prenikajúce na povrch sú do hĺbky tvorené viacerými zónami:
Lapačka

Lapačka môže byť:
Divadlo bez domova

Divadlo bez domova je občianske združenie, ktoré vzniklo počas práce na divadelných projektoch s predajcami pouličného časopisu Nota bene na Slovensku. Hlavným cieľom je práca s marginalizovanými skupinami obyvateľstva netradičnou, umeleckou formou, akou je divadlo, performance, tanec alebo spev. Momentálne Divadlo bez domova tvorí hlavne s ľuďmi bez domova, ktorý predávajú pouličný časopis "Nota bene", ale divadelný tím tvoria aj študentky, sociálni pracovníci, výtvarník a dobrovoľníci.
Projekty divadla.
V roku 2008 vzniklo unikátne divadelne predstavenie "A Christmas Carol" ("Vianočná koleda") od Charles Dickensa. Po prvýkrát v historii bezdomoveckých divadiel spolupracovali na jednej hre až 4 divadlá (maďarské, české, holandské a slovenské) a odpremiérovali ho 25. októbra 2008 v Budapešti. Predstavenie bolo naštudované v angličtine.
Na rok 2012 je plánované predstavenie Platea.
Bitka pri Hradci Králové

Bitka pri Hradci Králové alebo bitka v Sadovej bola rozhodujúca bitka Rakúsko-pruskej vojny, armády sa stretli 3. júla 1866.
Súvislosti a prípravy na vojnu.
Po nástupe kancelára Otta van Bismarcka a v polovici 19. storočia získavalo v strednej Európe stále väčší vplyv Prusko. Rozhodujúcim momentom bolo obsadenie Holštýnského vojvodstva Pruskom a vylúčilo Rakúsko z Nemeckého spolku z podnetu Pruska. Odvetou vyhlásilo Rakúsko Prusku 17. júna 1866 vojnu.
Rakúske a saské jednotky sa začali formovať na pravom brehu rieky Labe 2. júla. Po polnoci sa rozmiestnili do približne polkruhovej línii vzdialenosti 10 kilometrov, zahrnujúci i vrchol Chlum. Časť síl bola ponechali v zálohe. Proti nim stáli tri pruské armády nazývané 1., 2. a Labská armáda, pričom 2. pruská armáda nebola v dobe začiatku bitky doposiaľ v dotyku s Rakúskom.
Priebeh bitky a následky.
Bitka začala 3. júla. V priebehu dopoludnia malo Rakúsko miernu prevahu. Rakúske delostrelectvo, vybavené modernými bronzovými štvor a osem librovými delami s dostrelom niekoľkých kilometrov, odrážali nápor 1. pruskej armády paľbou od obce Lípa.
K obratu došlo v dôsledku zlej rakúskej taktiky potom, čo začala útočiť rakúska pechota. Vo výbave pešiakov malo výraznou prevahu Prusko, lebo pruskí vojaci boli vybavení novým typom pušiek - zadovkami, zostrojenými podľa patentu N. Dreysa, ktorý používal patróny, a preto sa nabíjali ďaleko rýchlejšie ako spredu nabíjané rakúske pušky konštrukcie J. Lorenza. Klasický rakúsky bodákový útok v mohutných práporných zväzkoch sa pod presilou pruskej palebnej sily rozvracal. Dva rakúske armádne zbory (II. a IV.) sa navyše zaplietli z taktického hľadiska do zbytočného boja o les Svíb, o ktorý bojovali so 7. pruskou divíziou.
Bitku však rozhodol až príchod 2. pruskej armády korunného princa Fridricha Viliama na bojisko. Rakúsko v dvojhodinovom boji o vrch Chlum stratilo predtým nadobudnutú prevahu a okolo tretej hodiny bol Chlum obsadený Pruskom. Severnej armáde hrozilo obklúčenie a úplné zničenie, preto začala ústup na Moravu cez Třebechovice pod Orebem, Holíč a Českú Třebovú. Pruská armáda ju vzhľadom k vlastnému oslabeniu neprenasledovala.
Straty.
Rakúska strana mala vysoké straty, okolo 42 500 vojakov a z toho 5 700 mŕtvych, 7 500 nezvestných, 7 500 ranených a až 22 000 zajatých. Pruská strana mala malé staty, okolo 9 300 vojakov a z toho 2 000 mŕtvych, 300 nezvestných a 7 000 zranených.
Viktor Michajlovič Afanasiev

Viktor Michajlovič Afanasiev (; * 31. december 1948, Briansk) je bývalý ruský kozmonaut, ktorý vo vesmíre počas štyroch letov strávil 555 dní. 
Životopis.
V rokoch 1966 - 1970 absolvoval Kačinskoje vysšeje vojennoje aviacionnoje komandnoje učilišče letčikov im. AF Mjasnikova a stal sa z neho vojenský pilot. Potom získal ďalšie vzdelanie na Centr ispytanija aviacionnoj techniki i podgotovke letčikov-ispytatelej v Achtubinsku, kde sa stal testovacím pilotom. Ďalšími školami boli Moskovský letecký inštitút S. Ordžonikidzeho a Gumanitarnaja akademija Vooruženych sil, obe zakončené v Moskve roku 1995. Avšak už v prestávke štúdií absolvoval svoje prvé vesmírne lety. Bol najskôr kandidátom pre program raketoplánu Buran, kozmonautický výcvik ukončil v roku 1988 a bol zaradený do tímu. 
Oženil sa s Jelenou Jakovlevnou a majú spolu syna Viačeslava a dcéru Juliu.
Generálny guvernér

Generálny guvernér alebo zriedkavo (najmä pre Rusko) generálny gubernátor či generálny miestodržiteľ je titul, ktorým sa označuje zvolený zástupca hlavy štátu alebo vlády pre správu niektorého územia, obyčajne v kolónii. 
Dnes sa tento titul (tiež ako zástupca kráľa, neformálne často vicekráľ ) používa v krajinách Spoločenstva národov (Antigua a Barbuda, Austrália, Bahamy, Barbados, Belize, Grenada, Jamajka, Kanada, Novozélandské kráľovstvo, Papua-Nová Guinea, Svätá Lucia, Svätý Krištof a Nevis, Svätý Vincent a Grenadíny, Šalamúnove ostrovy, Tuvalu).
V minulosti sa používal napríklad v bývalých kolóniách Spojeného kráľovstva (vrátane Indie), Španielska, Holandska, Ruska, Francúzska, Pruska, Nemecka, Rakúskej monarchie, Rakúsko-Uhorska, Švédska, Portugalska, Talianska a podobne.
V Ruskom impériu sa tento titul v rokoch používal aj ako najvyššia hodnosťou miestnej správy. Generálny gubernátor mal všetku občiansku a vojenskú moc. Od roku 1775 po vzniku generálnych gubernátorstiev stál na ich čele.
Generálne gubernátorstvo

Generálne gubernátorstvo bola územnosprávna jednotka Ruskej ríše v rokoch 1775–1917, na čele ktorej stál generálny gubernátor. Jedno generálne gubernátorstvo sa zvyčajne skladalo z troch najbližších s ním hraničiacich gubernií alebo oblastí.
Mestá Moskva a Petrohrad so svojimi guberniami vytvárali samostatné generálne gubernátorstvá. Na území Ruského impéria ich bolo osem a jedno Kaukazské miestodržiteľstvo ako samostatná administratívna jednotka v sústave 6 gubernií, 5 oblastí a 2 okruhov.
Anton Korenči

Anton Korenči (* 16. december 1931 – † 29. september 2008) bol slovenský filmový a divadelný herec.
Nariadenie Európskeho parlamentu a Rady (ES) č. 1907/2006

Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES, skrátene nariadenie REACH (z angl. registration, evaliuation, authorisation and restriction of chemicals) je nariadenie stanovujúce novú chemickú politiku Európskej únie.
• Registráciu všetkých chemických látok, ktoré sú vyrobené alebo dovezené v rámci EÚ v množstve nad 1 t/r v centrálnej databáze Európskej Agentúry pre chemické látky, 
• Hodnotenie všetkých chemických látok, ktoré sa uvádzajú na trh EÚ v množstvách nad 10 t, 100 t, 1 000 t a viac ako 1 000 t/r v zmysle rizika, ktoré môžu predstavovať pre zdravie ľudí a pre životné prostredie, pričom rozsah požadovaných testov závisí od množstva látky uvedenej na trh, 
• Oznamovanie chemických látok, u ktorých sa predpokladá obava z ich nepriaznivého vplyvu na zdravie ľudí alebo životné prostredie (týka sa to karcinogénov, mutagénov a látok poškodzujúcich reprodukciu kategórie 1 a 2 a perzistentných organických látok), 
• Povinnosť vypracovania Správy o chemickej bezpečnosti a vykonanie hodnotenia rizika pre látky uvádzané na trh v množstve nad 10 t/r, 
• Povinnosť pre používateľov chemických látok podieľať sa na ich registrácii, resp. hodnotení a poskytovať údaje o používaní chemických látok svojim dodávateľom. 
Jednotný regulačný rámec tak nahradí súčasný duálny systém hodnotenia rizikovosti „existujúcich“ chemikálií (tých, ktoré sa na trh dostali pred rokom 1981) a látok nových. Po odpočítaní výnimiek, ktoré sú regulované iným typom legislatívy (farmaceutiká, rádioaktívne látky...) sa REACH bude týkať asi 30 000 chemikálií. Od schválenia REACH by všetky chemikálie na trhu mali prejsť sériou testov a registráciou do 11 rokov. 
Klúčové dátumy.
Implementácia REACH bude prebiehať počas 11 rokov.
Trojan box set

Trojan Box Sets séria je zbierka trojdiskových kompilácii, ktoré obsahujú pesničky od širokého spektra umelcov. Túto sériu vydáva britské nakladateľstvo Trojan Records od roku 1998. Séria pokrýva široký výber reggae sub-žánrov, štýlov a tém. Dohromady bolo zatiaľ vydaných 69 kusov, posledný v septembri 2007. Dohromady je v sérii nahraných 3436 pesničiek, z toho 297 sa objavilo na rôznych albumoch viackrát. Najstaršia pesnička bola nahratá v roku 1956, najnovšia v roku 2005.
Doposiaľ vydané kompilácie.
1998
1999
2000
2002
2003
2004
2005
2006
2007
Zoznam filmových článkov/Á

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ág.
Ági Gubik
án.
Ángela MolinováÁno, miláčik!
Tomáš Julínek

Tomáš Julínek (* 7. november 1956, Brno, Česko-Slovensko) je český lekár a pravicový politik. 
Od septembra 2006 do januára 2009 bol ministrom zdravotníctva za ODS vo vláde Mirka Topolánka, ktorý sa usiloval o maximálnú privizáciu, o zmenu fakultných nemocníc na akciové spoločnosti a o otvorenie zdravotných poisťovní pre podnikatelov.
V rokoch 19982010 bol senátorom.
Kajmanka dravá

Kajmanka dravá () je korytnačka žijúca hlavne v stojatých a pomaly tečúcich vodách. Keďže nie je dobrým plavcom, vyhľadáva najmä močiare a zátoky s bahnitým dnom a brehmi, kam sa zahrabáva v čase zimovania. Vyskytuje sa v Severnej, Strednej a sčasti v Južnej Amerike.
John McCain

John Sidney McCain III. (* 29. august 1936, Coco Solo Naval Air Station, Panama Canal Zone, Panama – † 25. august 2018, Cornville, Arizona, USA) bol americký republikánsky politik. Bol senátorom za štát Arizona a veteránom z vojny vo Vietname. 
Prezidentské voľby 2008.
V roku 2008 sa stal republikánskym kandidátom na post prezidenta Spojených štátov. Za spolukandidátku pre post viceprezidentky USA si vybral guvernérku štátu Aljaška Sarah Palinovú. Tá by sa v prípade víťazstva stala historicky prvou ženou v tomto úrade. V prezidentských voľbách ho porazil kandidát Demokratickej strany Barack Obama.
Knihy.
John McCain napísal spolu s Markom Salterom nasledujúce knihy:
Kjokušin

Kjokušin alebo kjokušinkai je druh karate.
Jeho vznik sa dáva do súvislosti s udelením 10. danu O´Sosaiovi (veľkému majstrovi) Masutacovi Ójamovi, ktorý neskôr toto útočné, alebo niekedy prekladané aj ako „najbojovejšie“ karate vyučoval. 
Základy.
Dôraz sa dáva - napríklad na konci úderov, či v cvičeniach Kata - na hlboký výdych z podbruška a spevnenie celého tela nazývaného aj ako "kime". Pre túto školu karate je to dôležitý krok, pretože dáva úderom veľkú silu. Tak isto sa v tejto škole používa aj bojový výkrik "kiai" spojený s "kime". 
Vyučuje sa hlavne v spojení s "jemno-útočným" karate Gódžú rjú. Na Slovensku nemá veľké zastúpenie, populárne je najmä v Japonsku, Maďarsku a USA. 
Zakladateľ.
Za zakladateľa tejto školy sa považuje Masutacu Ójama. Údajne zložil pomocou jediného úderu na zem 52 býkov, pričom im zlomil roh a 2 údery potreboval len na dvoch býkov. Pôvodne pochádzal z Kórei a ku karate sa oproti ostatným majstrom dostal až veľmi neskoro.
BoA

Kwon Boa alebo Boa Kwonová (- vlastné meno; po kórejsky "Kwon Boa"; * 5. november, 1986) je kórejská popová speváčka. Pochádza z Kjonggi-do v Južnej Kórei. Má staršieho brata, ktorý je známy kórejský režisér. Okrem svojho rodného jazyka hovorí plynule po japonsky a po anglicky.
Svoju hudobnú kariéru začala vo veku 13 rokov. Okrem spevu sa venuje aj dabingu, v rokoch 2001 - 2007 mala vlastnú show v japonskom rádiu Beat it BoA's World, od roku 2008 má vlastnú značku šperkov a slnečných okuliarov.
Zatiaľ vydala 9 albumov a 7 singlov v Kórei, 9 albumov (z toho 2 remixové) a 36 singlov v Japonsku, 6 DVD.
Vyspelá krajina

Vyspelá krajina je taká krajina, ktorá má vysoké HDP na hlavu, rozvinutú energetiku, strojársky a chemický priemysel. Má nízky podiel ťažby nerastných surovín. Prevažuje spracovateľský priemysel a je rozvíjaná veda a technika. Poľnohospodárstvo je druhoradé, ale nezanedbateľné s modernou základňou. Medzi ďalšie charakteristiky ekonomicky vyspelých krajín patrí:
Medzi vyspelé krajiny sa obyčajne nezaraďujú krajiny, ktorých bohatstvo je založené iba na ťažbe a vývoze nejakej komodity, a pritom nie sú adekvátne rozvíjané ostatné zložky hospodárstva, alebo štáty, v ktorých je bohatstvo veľmi nerovnomerne rozložené. Medzi také štáty patria krajiny Blízkeho východu, ktorých bohatstvo je založené len na vývoze ropy, napr. Bahrajn, Kuvajt, Spojené arabské emiráty, Saudská Arábia.
Barack Obama

Barack Hussein Obama II (* 4. august 1961, Honolulu, Havaj) je americký politik a právnik, ktorý v rokoch 2009 až 2017 pôsobil ako 44. prezident Spojených štátov. Ako člen Demokratickej strany sa stal prvým afroamerickým prezidentom. Predtým v rokoch 2005 až 2008 pôsobil ako senátor Spojených štátov za štát Illinois a v rokoch 1997 až 2004 ako senátor v štáte Illinois.
Narodil sa v Honolulu na Havaji čím sa stal prvým prezidentom, ktorý sa nenarodil na kontinentálnom území Spojených štátoch. Po ukončení štúdia na Columbia University v roku 1983 pracoval ako terénny pracovník v Chicagu. V roku 1988 nastúpil na právnickú školu v Harvarde, kde sa stal prvým afroameričanom, ktorý bol šéfredaktorom školského časopisu "Harvard Law Review". Po absolutóriu sa stal právnym zástupcom v oblasti občianskych práv a akademickým pracovníkom, ktorý v rokoch 1992 - 2004 vyučoval ústavné právo na právnickej fakulte University of Chicago. 
Detstvo.
Barack Obama sa narodil v Honolulu na Havaji Barackovi Husseinovi Obamovi st. z mesta Nyang’oma Kogelo z Kene a Ann Dunhamovej, belošskej Američanke z mesta Wichita v Kansase. Jeho rodičia sa stretli v roku 1960 počas štúdií na Havajskej univerzite v meste Manoa, kde bol jeho otec zahraničným študentom. Pár sa zosobášil 2. februára 1961, rozišli sa keď mal Barack Obama dva roky a v roku 1964 sa rozviedli. Obamov otec sa vrátil do Kene a videl svojho syna ešte raz predtým než zomrel pri automobilovej nehode v roku 1982.
Po rozvode sa Ann Dunhamová znovu vydala za Indonézana Lola Soetora a rodina sa v roku 1967 presťahovala do Indonézie, kde mladý Obama do desiatich rokov navštevoval tamojšiu školu v Jakarte. Potom sa vrátil do Honolulu, kde žil so svojimi starými 
rodičmi z matkinej strany, Madelyn Dunhamovou (zomrela 2. novembra 2008 na rakovinu) a Stanleyom Dunhamom. Tam od roku 1971 až do roku 1979 navštevoval Punahou school. Obamova matka sa v roku 1972 na niekoľko rokov vrátila na Havaj, späť do Indonézie sa vrátila v roku 1977. V Indonézii pracovala ako antropologička. Zostala tam väčšinu života, definitívne sa na Havaj vrátila v roku 1994. Zomrela v roku 1995 na rakovinu vaječníkov.
Prezident USA.
Vo voľbách prezidenta USA 2008, ktoré sa konali 4. novembra 2008 zvíťazil nad Johnom McCainnom. 16. novembra 2008, po víťazstve v prezidentských voľbách, rezignoval na kreslo senátora USA. 20. januára 2009 bol inaugurovaný za 44. prezidenta Spojených štátov. Slávnostného ceremoniálu sa zúčastnilo asi 2 milióny ľudí.
Barack Obama si do úradu viceprezidenta vybral Joea Bidena. Vo voľbách prezidenta USA 2012, ktoré sa konali 6. novembra 2012, Barack Obama zvíťazil nad Mittom Romneyom. Barack Obama získal 332 voliteľov a Mitt Romney získal 206 voliteľov. Barack Obama sa stal na ďalšie 4 roky prezidentom a Joe Biden viceprezidentom.
Nobelova cena za mier.
Komisia nórskeho parlamentu udelila Obamovi 9. októbra 2009 Nobelovu cena za mier za „nezvyčajné úsilie v posilnení medzinárodnej diplomacie a kooperácie medzi ľuďmi“.
Jörg Haider

Jörg Haider (* 26. január 1950, Bad Goisern am Hallstättersee, Rakúsko – † 11. október 2008, Köttmannsdorf) bol rakúsky pravicový politik. Haider bol v rokoch 1971 a 1975 federálnym predsedom Kruhu Mládeže Slobodných (Rings Freiheitlicher Jugend) a od roku 1986 do roku 2000 predsedom Slobodnej strany Rakúska (Freiheitlichen Partei Österreichs - FPÖ). V apríli 2005 viacerí funkcionári rozštiepili FPÖ a pod jeho vedením založili stranu Zväz pre budúcnosť Rakúska (Bündnis Zukunft Österreich, BZÖ) ktorej bol predsedom. Od roku 1989 do roku 1991, ako aj od roku 1999 do svojej smrti zastával post krajinského hajtmana Korutánska. 
Bol známy svojím populizmom ale aj prejavmi sympatií k extrémnej pravici. 
Haider bol horolezcom a bežcom; Okrem iného sa zúčastnil maratónu v New Yorku v roku 1999 a na Mestskom viedenskom maratóne v roku 2000. Haider vystupoval aj ako spevák korutánskych piesní. V novembri 2008 vydal CD a DVD ako sólista sprevádzaný mužským dvojitým sextetom ("Männerdoppelsextett)" Klagenfurt.
Po jeho smrti sa objavili špekulácie o homosexuálnom pomere Haidera so straníckym kolegom Stefanom Petznerom. Ten ho nazval "človekom svojho života" ("Lebensmensch"). Tieto špekulácie jeho vdova Claudia poprela a dementovala a dosiahla rozhodnutie Krajského súdu v Grazi, ktoré zakazuje denníku Bild-Zeitung a ostatným uverejňovať špekulácie o sexuálnej orientácii Haidera.
Zoznam článkov slnečnej sústavy/Š

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
št.
Štartovací komplex 34 na Cape Canaveral Space Force StationŠtartovací komplex 39 v Kennedy Space Center